നെന്മാറ പോസ്റ്റ് ഓഫീസിലേക്ക് മാര്ച്ചും ധര്ണയും നടത്തി നെന്മാറ: കേന്ദ്ര സര്ക്കാരിന്റെ മോട്ടോര് വാഹന പൊളിച്ചടുക്കല് നയത്തിനെതിരെ സംയുക്ത മോട്ടോര് വ്യവസായ സംരക്ഷണ സമിതിയുടെ നേതൃത്വത്തില് നെന്മാറ പോസ്റ്റോഫീസിലേയ്ക്ക് മാര്ച്ചും ധര്ണ്ണയും നടത്തി. കെ.ബാബു എംഎല്എ ഉദ്ഘാടനം ചെയ്തു. ഐഎന്ടിയുസി മണ്ഡലം പ്രസിഡന്റ് സി.സി.സുനില് അധ്യക്ഷത വഹിച്ചു. സ്വാഗതം ശിവദാസ് എഐടിയുസി, മുഹമദലി എസ്ടിയു, സുദേവന് എച്ച്എംഎസ്, വിദ്യാധരന് ബസ് ഓര്ഗനൈസേഷന്, സേതു ബസ് ഓണേഴ്സ് അസോസിയേഷന്, ഷാഹുല് ഹമീദ് വര്ക്ക്ഷോപ്പ് അസോസിയേഷന്, കെ.പി.ജോഷി എന്നിവര് അഭിസംബോധന ചെയ്ത് സംസാരിച്ചു.